1. számú melléklet

Gerjen Község Képviselő-testületének

11/2016.(IX. 19.) önkormányzati rendelete

A Magánszemélyek kommunális adójáról szóló

12/2006.(XII. 15.) önkormányzati rendelet módosításáról

A helyi adókról szóló módosított 1990. évi C. törvény 1. § (1) bekezdésben kapott felhatalmazás alapján Gerjen Község Önkormányzatának Képviselő-testülete a közigazgatási terület lakossági igényei jobb kielégítése, az infrastruktúrafejlesztési, környezetvédelmi feladatok ellátása /településtisztaság, zöldterületek karbantartása bővítése stb./ szilárd burkolatú utak, járdák építése, karbantartása, közvilágítás fenntartása, fejlesztése céljából az alábbi rendeletet alkotja.

1. §

A Magánszemélyek kommunális adójáról szóló 12/2006.(XII. 15.) önkormányzati rendelet (továbbiakban R.) 6.§-ának helyébe a következő rendelkezés lép:

„6. § Mentes az adókötelezettség alól a garázs, és a külterületen lévő lakás, és ehhez a lakáshoz tartozó valamennyi nem lakás célú helyiségcsoport.”

2. §

Az R. 7.§ (1) bekezdése helyébe a következő rendelkezés lép:

„(1) Az adó mértéke adótárgyanként 5. 500.-Ft / év.”

3. §

(1) Ez a rendelet kihirdetése napján lép hatályba.

(2) E rendelet hatályba lépésével egyidejűleg hatályát veszti az R. 9-10 §-a,

Romhányi Károly Dr. Nagy Attila

Polgármester Jegyző